CELEX: 32016R1845
Language: sk
Date: 2016-10-18 00:00:00
Title: Vykonávacie nariadenie Komisie (EÚ) 2016/1845 z 18. októbra 2016, ktorým sa stanovuje prideľovací koeficient, ktorý sa má uplatňovať na žiadosti o pomoc na zníženie výroby mlieka podľa delegovaného nariadenia (EÚ) 2016/1612

19.10.2016   
            
            
               SK
            
            
               Úradný vestník Európskej únie
            
            
               L 282/42
            
         VYKONÁVACIE NARIADENIE KOMISIE (EÚ) 2016/1845
   z 18. októbra 2016,
   ktorým sa stanovuje prideľovací koeficient, ktorý sa má uplatňovať na žiadosti o pomoc na zníženie výroby mlieka podľa delegovaného nariadenia (EÚ) 2016/1612
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na delegované nariadenie Komisie (EÚ) 2016/1612 z 8. septembra 2016, ktorým sa poskytuje pomoc na zníženie výroby mlieka (2), a najmä na jeho článok 4 ods. 2,
   keďže:
   
               (1)
            
            
               Delegovaným nariadením (EÚ) 2016/1612 sa stanovuje pomoc pre výrobcov mlieka, ktorí sa zaviazali znížiť svoje dodávky kravského mlieka na obdobie troch mesiacov. Táto pomoc sa vypláca na základe žiadostí o pomoc. Ak oznámené súhrnné množstvo, na ktoré sa vzťahujú vierohodné a prípustné žiadosti o pomoc, prekračuje maximálne celkové množstvo uvedené v článku 1 ods. 1 uvedeného nariadenia, členské štáty majú uplatňovať prideľovací koeficient na množstvo, na ktoré sa vzťahujú jednotlivé žiadosti o pomoc.
            
         
               (2)
            
            
               Množstvá, na ktoré sa vzťahujú žiadosti o pomoc predložené na obdobie november 2016, december 2016 a január 2017 prekračujú celkové maximálne množstvo. Preto treba stanoviť prideľovací koeficient.
            
         
               (3)
            
            
               V záujme urýchleného vykonávania delegovaného nariadenia (EÚ) 2016/1612 by toto nariadenie malo nadobudnúť účinnosť dňom po jeho uverejnení,
            
         PRIJALA TOTO NARIADENIE:
   Článok 1
   Prideľovací koeficient, ktorý sa má uplatňovať na množstvá, na ktoré sa vzťahujú žiadosti o pomoc na zníženie dodávok kravského mlieka v mesiacoch november 2016, december 2016 a január 2017 podľa delegovaného nariadenia (EÚ) 2016/1612, je 0,12462762.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej Únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. októbra 2016
      
         
            Za Komisiu
         
         
            v mene predsedu
         
         Jerzy PLEWA
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 347, 20.12.2013, s. 671.
   
      (2)  Ú. v. EÚ L 242, 9.9.2016, s. 4.